רם אליאס-פור

רם אליאס-פור (נולד ב-14 באוגוסט 1993) הוא כדורסלן ישראלי-הולנדי המשחק בעמדת הסנטר. שיחק לאחרונה בהפועל באר שבע מליגת העל בכדורסל.

קריירה
אליאס-פור נולד לאב ישראלי ואם הולנדית וגדל בעיר רוטרדאם. כנער שיחק בקבוצה "רוטרדאם צ'אלנג'רס". בגיל 14 עלה עם משפחתו לישראל והצטרף למחלקת הנוער של הפועל ירושלים.

בעונת 2009/10 צורף לקבוצה הבוגרת של ירושלים והיה חבר בסגל במשך שתי עונות. בעונת 2011/12 עבר לזבולה לאנדשטד מהולנד בה שיחק עונה אחת. כעבור שנה חזר לירושלים אך שותף למשך 6 דקות בלבד. בעקבות זאת עבר במהלך העונה להפועל חולון אך סבל מפציעה וסיים את העונה לפני תומה. בעונתו השנייה בחולון שיחק 8.7 דקות למשחק.

בעונת 2014/15 שיחק במכבי אשדוד בה שותף 10.9 דקות למשחק. בעונה שאחריה שיחק בהפועל אילת, וב-2016 חתם באשדוד אך עבר להפועל תל אביב בחודש דצמבר.

בעונת 2017/18 שב אליאס-פור לקבוצת נעוריו הפועל ירושלים.

ב-24 ביולי 2018, חתם אליאס-פור אצל העולה החדשה לליגת העל באותה שנה, הפועל באר שבע על חוזה לעונה אחת.

בנבחרת הלאומית
אליאס-פור היה חבר בנבחרת הנוער של ישראל. בגיל 18 הועלה לשחק במקביל גם בנבחרת העתודה בשל מצוקת גבוהים של הנבחרת.

קישורים חיצוניים

 פרופיל השחקן, באתר מנהלת ליגת העל
 כדורסלן העתיד של ירושלים, באתר "ירושלים.נט"

הערות שוליים

כדורסלנים ישראלים
כדורסלנים הולנדים
כדורסלני הפועל ירושלים
כדורסלני הפועל חולון
כדורסלני מכבי אשדוד
כדורסלני הפועל אילת
כדורסלני הפועל תל אביב
כדורסלני הפועל באר שבע
ישראלים ילידי הולנד
רוטרדם: ספורטאים
ישראלים שנולדו ב-1993
כדורסלנים ישראלים בהולנד